
‘‘మలయాళ పరిశ్రమలో క్యాస్టింగ్ కౌచ్ (లైంగిక ప్రయోజనాలను బట్టే సినిమా ఛాన్స్ ఇవ్వడం) జరుగుతుందని చెప్పడం ఆకాశం నీలిరంగులో ఉంటుందని చెప్పడం లాంటిదే’’ అని అంటున్నారు పార్వతీ తిరువోత్. మల్లువుడ్లో జరిగే క్యాస్టింగ్ కౌచ్ గురించి ఆ మధ్య ఈ భామ బాహాటంగానే చెప్పారు. తనకు అవకాశాలు తగ్గడం వెనుక అది కూడా ఓ కారణమని ఉటంకించారు. తాజాగా ఇర్ఫాన్ సరసన నటించిన ‘కరీబ్ కరీబ్ సింగిల్’ చిత్రంలో నటించారు పార్వతి. ఆ చిత్రానికి సంబంధించి ఆంగ్ల పత్రికతో మాట్లాడారు. క్యాస్టింగ్ కౌచ్ గురించి మాట్లాడుతూ ‘‘మలయాళ పరిశ్రమలో ఉన్న క్యాస్టింగ్ కౌచ్ గురించి మాట్లాడి సంచలనం సృష్టించాలనే ఉద్దేశం నాకు లేదు. ఉన్నదాన్ని ఉన్నట్టు చెప్పడంలో తప్పేముంది? కలుపు మొక్కలను ఏరేయాలన్నదే నా సంకల్పం’’ అని అన్నారు. ‘‘మన దేశంలో 99శాతం మహిళలు బాల్యంలో పలు వేధింపులకు గురవుతున్నారు. నేను అందులో నుంచి బయటపడ్డదాన్ని. ఇప్పుడు నటిని మాత్రమే కాదు. చురుకైన పౌరురాలిని. అందుకే పలువురు ఇతర నటీమణులలాగా  కాకుండా, ఆ తరహా అంశాల గురించి నోరు విప్పగలుగుతున్నాను. పనిచేసే ప్రాంతాల్లో మహిళలకు మరింత రక్షణ ఉండాలన్నదే నా ధ్యేయం’’ అని చెప్పారు.

‘‘malayaala parisramalo casting kauch (laingika prayojanaalanu batte sinima chans ivvadam) jarugutundani cheppadam aakaasam neelirangulo untundani cheppadam lantide’’ ani antunnaru paarvatii tiruvot. malluvudlo jarige casting kauch gurinchi aa madhya ee bhama baahaatamgaane cheppaaru. tanaku avakaasaalu taggadam venuka adhi kuudaa oo kaaranamani utankinchaaru. taajaagaa irfan sarasana natinchina ‘karib karib singil’ chitramlo natinchaaru paarvati. aa chitraaniki sambandhinchi aangla patrikatho matladaru. casting kauch gurinchi maatlaadutuu ‘‘malayaala parisramalo unna casting kauch gurinchi matladi sanchalanam srushtinchaalane uddesam naaku ledu. unnadaanni unnattu cheppadamlo tappemundi? kalupu mokkalanu ereyalannade naa sankalpam’’ ani annaru. ‘‘mana desamlo 99saatam mahilalu baalyamlo palu vedhimpulaku guravutunnaru. nenu andulo nunchi bayatapaddadaanni. ippudu natini matrame kaadu. churukaina poururaalini. anduke paluvuru itara nateemanulalaagaa  kakunda, aa taraha amsaala gurinchi noru vippagalugutunnaanu. panichese praantaallo mahilalaku marinta rakshana undaalannade naa dhyeyam’’ ani cheppaaru.